stanford-oval/wikipedia huggingface dataset:
אקס-מן 97
הפקה > כתיבה

מתוך מטרה להישאר נאמן לעלילת וסגנון הסדרה המקורית, רוב צוות ההפקה שנשכר היו מעריצים או חלק מצוות ההפקה של הסדרה המקורית. הסדרה עתידה לעדכן את אירועי הסדרה המקורית ולהתאימה עבור קהל הצופים המודרני, ולחקור כיצד הדמויות השתנו בעקבות תחילת האלף, תוך מתן כבוד לסדרה המקורית. עלילת הסדרה עתידה להמשיך מנקודת היעלמותו של צ'ארלס אקסבייר במהלך פרק סיום הסדרה המקורית ולהסביר תעלומות אחרות שטרם ניתן להן הסבר בסדרה המקורית. אריק לוולד תיאר את הסדרה כ"הרחבה" של הסדרה המקורית, ש"שייכת" לאולפני מארוול. דמאיו ושאר צוות התסריטאים ניסו לכבד את "הרצינות" ואת "הכנות הרגשית" שהיו קיימים בסדרה המקורית, שלתפיסתם עסקה במערכת היחסים המשפחתית, האכפתיות וחילוקי הדעות בין הדמויות. הסדרה גם עתידה לשקף גם את בת-דמותה של החברה המודרנית, בדומה לאופן שבו שיקפה את בת-דמותה של החברה בשנות ה-90, ותבחן האם חלומו של אקסבייר על דו-קיום מוטאנטי/אנושי עודנו רלוונטי בעידן המודרני. דמאיו ציין כי הסדרה תביא את הדמויות לעולם המודרני, בעוד שווינדרבאום ציין כי הסדרה תחקור את השינוי הרגשי שנוצר עם תחילת האלף החדש. בנוסף, דמאיו העיר כי הסדרה שאבה השראה מסוגת האופרת סבון, ועל כך ציין וינדרבאום כי השראה זו "ממש קסמה" לבכירים באולפני מארוול. אריק וג'וליה לוולד ציינו כי לעונה הראשונה ישנה "קשת סיפור בת עשרה פרקים".
שידור

הסדרה עלתה לשידור בשירות "דיסני+" ב-20 במרץ 2024, ועונתה הראשונה עתידה לכלול 10 פרקים. ב-15 בפברואר 2024 יצא הקדימון הראשון לסדרה.
פרסים ומועמדויות

| פרס | שנה | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרסי גות'הם לטלוויזיה | 4 ביוני 2024 | סדרת דרמה פורצת דרך | אקס-מן 97 | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | תוכנית האנימציה הטובה ביותר | אקס-מן 97 | מועמדות |  |
| פרס סאטורן | 2 בפברואר 2025 | סדרת הטלוויזיה המונפשת או הספיישל הטוב ביותר | אקס-מן 97 | מועמדות |  |
כביש 333

| --- | --- |

 מידע כללי
 כינוי:  שדרות בן-גוריון (בעבר:   כביש 1)
 סיווג:  כביש אזורי
 ציר:  כביש רוחב
 אורך:  2.8 ק"מ
 מיקום
 ערים ראשיות:   ירושלים
 נקודת התחלה:  מחלף שער מוריה
 נקודת סיום:  מחלף גבעת שאול
 
 קואורדינטות:  31°47′46″N 35°11′21″E﻿ / ﻿31.796146525699°N 35.189204641543°E﻿ / 31.796146525699; 35.189204641543
  מפת מיקום  מפה מפורטת   (למפת ירושלים מוגדלת) כביש 333(למפת ירושלים רגילה) כביש 333(למפת הרי ירושלים רגילה) כביש 333(למפת הרי ירושלים מוגדלת) כביש 333  he tabBackground:;tabBorder:#aaa;defaultTab:0;
 
כביש 333 או שדרות בן-גוריון הוא כביש רוחב במערב ירושלים, המהווה את הכניסה הראשית לעיר דרך גבעת שאול. הכביש בעבר היה חלק מתוואי כביש 1, עד לפתיחת דרך יצחק שמיר והסטת תוואי כביש 1 אליו. עם זאת, הוא עדיין מתואר כחלק מתוואי כביש ירושלים–תל אביב.
היסטוריה

מקורו של כביש זה הוא למעשה בסלילת כביש תל אביב-ירושלים (כביש 1), אשר מקורו בדרך העתיקה בין יפו לירושלים דרך רמלה (כביש 44), לטרון, שער הגיא ואבו גוש. המקטע שהיום שייך לכביש 333 הוא המקטע בין מחלף שער מוריה, עד לכניסה לירושלים דרך צומת גינות סחרוב.
בשנת 2007 נסללה דרך יצחק שמיר (המוכרת ככביש 9) כדרך ישירה בין מוצא למחלף יגאל ידין והמשך תוואי כביש 1 לכיוון מעלה אדומים וצומת בית הערבה בכביש ירושלים-יריחו. בעקבות כך, בוטל סימון שדרות בן-גוריון כחלק מכביש 1, אם כי בפי רבים הכביש עדיין נחשב לחלק מתוואי כביש ירושלים–תל אביב.
במרץ 2017 החלו עבודות לשדרוג צומת גינות סחרוב למחלף, ובשנת 2021 נפתח מחלף גינות סחרוב לתנועה. במקביל, נעשו עבודות במחלף שער מוריה אשר סידרו מחדש את התנועה, כך שהנתיבים השמאליים הם אלו שמפנים לתוואי עמק הארזים, והנתיבים הימניים מפנים לשדרות בן-גוריון. נתיב התחבורה הציבורית, שהוקם בעשור השני של המאה ה-21, נשאר כנתיב השמאלי ונשאר על תוואי שדרות בן-גוריון.
לאחר פתיחת מחלף גינות סחרוב, סומנו שדרות בן-גוריון לראשונה ככביש 333.
מחלפים וצמתים לאורך הכביש

| קילומטרים | שם | סוג מפגש | מיקום | דרכים מצטלבות |
| --- | --- | --- | --- | --- |
  כביש 333 - שדרות בן-גוריון
| 0 | מחלף שער מוריה |  | מוצא |   כביש 1 |
| 1.7 | מחלף גינות סחרוב |  | הר המנוחות, גבעת שאול | דרך מגיני ירושלים |
| 2.8 | מחלף גבעת שאול |  | גבעת שאול |   כביש 50, רחוב גבעת שאול, רחוב כתב סופר |
לאחר מחלף גבעת שאול, הכביש אינו מסומן ככביש 333. עם זאת, ממשיך תוואי הכביש כשדרות ויצמן, דרך צומת גשר המיתרים עם רחוב יפו ורחוב ירמיהו (כביש 417), וצומת כיכר שלום ש. שטרית עם שדרות הרצל (כביש 386). לאחר מכן התוואי מסתיים בצומת עם שדרות שז"ר ושדרות הרצל.
ראו גם

כביש 16
רובע הכניסה לעיר
תחבורה בירושלים
הערות שוליים

↑  שירן טמוזרטי, סוף לפקקים? הכניסות החדשות לירושלים, באתר כל העיר ירושלים, ‏5 בספטמבר 2021
יוסיפ שוטאלו

יוסיפ שוּטַאלוֹ (בקרואטית: Josip Šutalo; נולד ב-28 בפברואר 2000 בצ'אפלינה שבבוסניה והרצגובינה) הוא כדורגלן קרואטי המשחק בעמדת הבלם בקבוצת אייאקס.
קריירת מועדונים

שוטאלו גדל במחלקות הנוער של נרטבה ודינמו זאגרב.
הוא החלק לשחק בקבוצה הבוגרת של דינמו זאגרב בעונת 2019/2020. ב-18 בינואר 2021 הושאל למשך חצי עונה לאיסטרה 1961 מליגת העל הקרואטית. במשך תקופת ההשאלה ערך 22 הופעות ליגה במדי המועדון. לאחר תקופת ההשאלה חזר לדינמו זאגרב.
קריירה בינלאומית

שוטאלו הוא חלק מסגל נבחרת קרואטיה עד גיל 21.
ב-10 ביוני 2022 ערך שוטאלו את הופעת הבכורה שלו בנבחרת קרואטיה, בניצחון 1-0 על נבחרת דנמרק במסגרת ליגת האומות 2022/2023.
נכלל בסגל נבחרת קרואטיה לטורניר מונדיאל 2022.
נכלל בסגל נבחרת קרואטיה לטורניר יורו 2024.
תארים

ליגת העל הקרואטית (1): 2019/2020
הערות שוליים

↑  Croatia Squad בחשבון הטוויטר הרשמי של התאחדות הכדורגל הקרואטית, 9 בנובמבר 2022
↑  Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית)
| נבחרת קרואטיה – מונדיאל 2022 (מקום שלישי) |
| --- | --- | --- |
|  1 ליבאקוביץ' •  2 סטנישיץ' •  3 בארישיץ' •  4 פרישיץ' •  5 ארליץ' •  6 לוברן •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 גרביץ' • 13 ולאשיץ' •  14 ליבאיה • 15 פשאליץ' • 16 פטקוביץ' • 17 בודימיר • 18 אורשיץ' • 19 סוסה • 20 גברדיול • 21 וידה • 22 יוראנוביץ' • 23 איבושיץ' • 24 שוטאלו • 25 סוצ'יץ' • 26 יאקיץ' • מאמן: דאליץ' |  1 ליבאקוביץ' •  2 סטנישיץ' •  3 בארישיץ' •  4 פרישיץ' •  5 ארליץ' •  6 לוברן •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 גרביץ' • 13 ולאשיץ' •  14 ליבאיה • 15 פשאליץ' • 16 פטקוביץ' • 17 בודימיר • 18 אורשיץ' • 19 סוסה • 20 גברדיול • 21 וידה • 22 יוראנוביץ' • 23 איבושיץ' • 24 שוטאלו • 25 סוצ'יץ' • 26 יאקיץ' • מאמן: דאליץ' | קרואטיה |
| נבחרת קרואטיה – יורו 2024 |
| --- | --- | --- |
|  1 ליבאקוביץ' •  2 סטנישיץ' •  3 פונגרצ'יץ' •  4 גברדיול •  5 ארליץ' •  6 שוטאלו •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 לברוביץ' • 13 ולאשיץ' •  14 פרישיץ' • 15 מרי. פשאליץ' • 16 בודימיר • 17 פטקוביץ' • 18 איוואנושץ • 19 סוסה • 20 פיאצה • 21 וידה • 22 יוראנוביץ' • 23 איבושיץ' • 24 מרק. פשאליץ' • 25 סוצ'יץ' • 26 בטורינה • מאמן: דאליץ' |  1 ליבאקוביץ' •  2 סטנישיץ' •  3 פונגרצ'יץ' •  4 גברדיול •  5 ארליץ' •  6 שוטאלו •  7 מאייר •  8 קובאצ'יץ' •  9 קרמאריץ' •  10 מודריץ' •   11 ברוזוביץ' •  12 לברוביץ' • 13 ולאשיץ' •  14 פרישיץ' • 15 מרי. פשאליץ' • 16 בודימיר • 17 פטקוביץ' • 18 איוואנושץ • 19 סוסה • 20 פיאצה • 21 וידה • 22 יוראנוביץ' • 23 איבושיץ' • 24 מרק. פשאליץ' • 25 סוצ'יץ' • 26 בטורינה • מאמן: דאליץ' | קרואטיה |
דדפול & וולברין

| --- | --- |

כרזת הסרט
 מבוסס על:  דמותו של דדפול מאת פביאן ניסיזה ורוב ליפלד
 בימוי:  שון לוי
 הופק בידי:  קווין פייגי, שון לוי, ראיין ריינולדס, לורן שולר דונר 
 תסריט:  רט ריס פול ורניק זב ולס ראיין ריינולדס שון לוי
 שחקנים ראשיים:  ראיין ריינולדס יו ג'קמן מורנה בקארין בריאנה הילדברנד
 מוזיקה:  רוב סימונסן 
 צילום:  ג'ורג' ריצ'מונד 
 מדינה:  ארצות הברית 
 חברת הפקה:  אולפני מארוול Maximum Effort
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  26 ביולי 2024
 משך הקרנה:  128 דק' 
 שפת הסרט:  אנגלית 
 סוגה:  סרט גיבורי-על, סרט מדע בדיוני, סרט קומדיה שחורה, סרט פעולה, סרט ספלאטר 
 תקציב:  200 מיליון דולר
 הכנסות:  1.305 מיליארד דולר (15 בספטמבר 2024)
 סרט קודם:  מבחינה כרונולוגית (MCU): "המארוולס" (2023) כרונולוגית מבחינה עלילתית: "דדפול 2" (2018)
 סרט הבא:  מבחינה כרונולוגית (MCU): "קפטן אמריקה: עולם חדש מופלא" (2025)
 אתר רשמי
 דף הסרט ב־IMDb
 
דדפול & וולברין (באנגלית: Deadpool & Wolverine, נהגה "דדפול וְווּלברין") הוא סרט גיבורי-על אמריקאי המבוסס על הדמויות דדפול ווולברין מבית מארוול קומיקס, שמופק בשיתוף פעולה בין אולפני מארוול ואולפני ‏Maximum Effort (אנ') ומופץ על ידי סרטי אולפני וולט דיסני. הסרט מהווה המשכון לסרט "דדפול 2", וכן את סרטו ה-34 של היקום הקולנועי של מארוול.
את הסרט מביים שון לוי על פי תסריט שכתב יחד עם רט ריס, פול ורניק, זב ולס וראיין ריינולדס, שאף שב לגלם את דמותו של וייד וילסון / דדפול לצדו של יו ג'קמן כג'יימס "לוגאן" האולט / וולברין, בנוסף למורנה בקארין ובריאנה הילדברנד.
בנובמבר 2016, נמסר לראשונה על פיתוחו של סרט שלישי בכיכובו של דדפול באולפני המאה ה-20, שהוקפא לאחר רכישת החברה על ידי חברת וולט דיסני במרץ 2019. עם רכישת האולפנים, הועברה השליטה בדמות לאולפני מארוול, שהחלו לפתח מחדש את הסרט בשיתוף פעולה עם ריינולדס. הסרט מכניס לראשונה את דמותו של דדפול אל היקום הקולנועי של מארוול תוך שמירה על סיווג הצפייה "R" לו זכו הסרטים הקודמים. בנובמבר 2020, נמסר על שכירתם של התסריטאים ונדי מולינו וליזי מולינו-לוגלין לכתיבת התסריט, אך במרץ 2022, נמסר כי יחליפו אותן ריס וורניק, שהיו אמונים על כתיבת שני הסרטים הראשונים והופקדו על שכתוב התסריט, לצד האישור כי את הסרט יביים לוי. צילומי הסרט החלו בשלהי מאי 2023 בלונדון ובאולפני "פיינווד" שבבקינגהמשייר, אנגליה, והתקיימו גם בוונקובר, קנדה.
הסרט עלה לאקרנים בקיץ 2024 והפך לשובר קופות כשגרף למעלה ממיליארד דולר, ובכך הוא מקום 11 בסרטים הכי מכניסים בתור סרטי היקום הקולנועי של מארוול. ב-12 בנובמבר 2024 הסרט עלה לדיסני+.
תקציר העלילה

דדפול מגלה שרשות המשתנים בזמן (רמ"ז) רוצה למחוק את היקום שלו, בגלל שדמות העוגן של וולברין מתה (בסרט לוגאן). הוא מביא ליקום שלו וולברין מיקום אחר אך מסתבר שזהו וולברין כושל ומוכה טראומה נפשית אחרי שביקום שלו הוא נכשל בהצלת האקס-מן וגרם למותם. ביחד עם וולברין על דדפול לברוח מריק היקומים שנגרסו (שבו מופיעים דמויות של מארוול קומיקס מסרטים כושלים וקווי זמן שבוטלו), להילחם ברמ"ז ובקסנדרה נובה, אחותו התאומה ורבת העוצמה של פרופסור צ'ארלס אקסבייר, ולהציל את היקום שלו מגריסה.
הפקה > פרה-פרודקשן

באוגוסט 2022, נמסר על החלטתו של ג'קמן להצטרף להפקת הסרט לאחר ששהה בעצמו במסע בדרכים, ועל יצירת קשר מצדו עם ריינולדס בנוגע לשובו לגילום דמותו של וולברין, כשמקביל התכונן ריינולדס לפגישה עם פייגי בנושא זה. בספטמבר 2022, אישר ריינולדס שג'קמן ישוב לגלם את דמותו של וולברין בסרט, במקביל להכרזת תאריך עליית הסרט לאקרנים ב-6 בספטמבר 2024. עם אישור שובו של ג'קמן לתפקיד, הבהירו ריינולדס וג'קמן כי עלילת הסרט לא תסתור את אירועי "לוגאן" (2017), במהלכם הדמות מתה, ובמקום זאת, תתקיים בצורה "נפרדת", ולפני אירועי "לוגאן". ג'קמן אף הצהיר כי שיבתו של לוגאן תתאפשר כתוצאה מאמצעי נרטיבי אותו אולפני מארוול המציאו, שבו ניתן להשתמש על מנת לנוע על צירי זמן, מבלי לסתור את אירועי "לוגאן" – תנאי שהיה חשוב לו; בנוסף, פנה ג'קמן אישית אל הבמאי ג'יימס מנגולד, שהופקד על בימוי הסרט "לוגאן", על מנת להבטיח לו שאירועי שני הסרטים לא יסתרו אחד את השני.
באוקטובר 2022, נמסר כי תהליך הפרה-פרודקשן החל, וכי צילומי הסרט עתידים להתחיל בינואר 2023 בוונקובר, קנדה, לפני שדווח לאחר מכן שהפצת הסרט נדחתה ל-8 בנובמבר 2024. בנובמבר 2022, הצהיר ריינולדס כי צילומי הסרט יתחילו מעט לפני אמצע שנת 2023, בעוד מ"קוליידר" דווח כי צילומי הסרט עתידים להתחיל בסביבות אפריל 2023. בנוסף, התייחס ריינולדס לסרט כ"סרט דדפול / וולברין", בעוד שג'קמן התייחס לסרט כ"וולברין ודדפול". בדצמבר 2022, הצהיר לוי כי תהליך פיתוחו של הסרט הוא אחד מהחוויות הכיפיות ביותר שעבר, תוך ציון מודעותו העצמית של הסרט ושימוש הסרט באלימות ושפה גסה; בנוסף, חשף לוי כי צילומי הסרט עתידים להתחיל במאי 2023. בפברואר 2023, נמסר כי הוצע לפטריק סטיוארט, שגילם את דמותו של צ'ארלס אקסבייר בסדרת סרטי "אקס-מן" ושב לגלמה בסרט "דוקטור סטריינג' בממדי הטירוף" (2022), לשוב לגלם את הדמות פעם נוספת בסרט. בשלהי פברואר 2023, נמסר על ליהוקה של אמה קורין לתפקיד האנטגוניסטית הראשית. עוד נמסר כי אולפני מארוול היו מעוניינים ללהק את קורין לתפקיד כבר משלהי 2022, אך כי קורין נאלצה לסיים את התחייבויותיה הקודמות לפני הצטרפותה לצוות השחקנים; וכי צילומי הסרט עתידים להתקיים בלונדון.
במרץ 2023, דווח כי הרשות למשתנים בזמן ודמויותיהם של מוביוס מ. מוביוס (בגילומו של אוון וילסון) וגברת דקות (בדיבובה של טרה סטרונג) יופיעו בסרט. בנוסף, נמסר על ליהוקו של מת'יו מקפדיין לצוות השחקנים בתפקיד שטרם פורסם, אם כי דמותו תוארה כ"גלגל שלישי" ביחסיהם של דדפול ו-וולברין, בעוד שנמסר על שובם של קארן סוני ולזלי אגאמס לגילום דמויותיהם של דופינדר ואלתיאה העיוורת מסרטי "דדפול" הקודמים וכי התסריטאי זב ולס יהיה שותף לכתיבת התסריט, לאחר ששימש כתסריטאי בסדרה "שי-האלק: עורכת דין בשירות החוק" (2022) והסרט "המארוולס" (2023), כמו כן, גם כתסריטאי ראשי עבור הסדרה "Marvel Zombies"‏ (2024). בתחילת אפריל 2023, הודיעה מורנה בקארין על ניהול משא ומתן מול אולפני מארוול בדבר שיבתה לגילום דמותה של ונסה, ובשלהי אפריל, אושר דבר ליהוקה לצוות השחקנים לצד סטפן קפיצ'יק שישוב לדבב את דמותו של קולוסוס. במאי 2023, נמסר כי דילייני ישוב לגלם את דמותו של פיטר, וכי ריינולדס ולוי שותפים גם הם לכתיבת התסריט. בשלהי מאי 2023, נמסר על שובן של בריאנה הילדברנד ושיורי קוטסונה לגילום דמויותיהן של אלי פימיסטר / נערה נגאסונית נפיצה ויוקיו, בהתאמה.
הפקה > צילומים

צילומי הסרט החלו ב-22 במאי 2023, בלונדון, ובאולפני "פיינווד" שבבקינגהמשייר, אנגליה, ועליהם הופקד צלם הקולנוע ג'ורג' ריצ'מונד. צילומים נוספים התקיימו גם בוונקובר, קנדה. במקור, התעתדו צילומי הסרט להתחיל בינואר 2023, ולאחר מכן באפריל 2023. חרף שביתת גילדת התסריטאים שהחלה בתחילת מאי 2023, צילומי הסרט התעתדו להתקיים כמתוכנן, על אף שהוטלו הגבלות על יכולתו של ריינולדס לתרום לתסריט במהלך הצילומים, כפי שעשה במהלך צילומי שני הסרטים הקודמים. על פי הדיווחים, אולפני מארוול תכננו לצלם את מה שהם יכולים במהלך תקופת הצילומים ולבצע התאמות ותיקונים נדרשים בתסריט במהלך השלמות וצילומים מחודשים. לוי עבד עם אולפני מארוול וצוות ההפקה של הסדרה "דברים מוזרים" (שעל הפקתה בפועל הוא אמון) על מנת לאפשר לו לביים לפחות פרק אחד בעונתה האחרונה של הסדרה, לאחר שהיה מודע לכך שלוח זמני הצילומים המתוכנן של הסרט יחפוף להפקת העונה האחרונה של "דברים מוזרים", לפני שהאחים דאפר הכריזו על דחיית צילומי העונה בעקבות שביתת התסריטאים.
הפקה > מוזיקה

הסרט זכה לתואר "המחזיר שירים לחיים" לאחר שהצליח להחזיר לתודעה הציבורית לא מעט שירים משנות ה-90 וה-2000. המוכר ביותר, השיר "Bye Bye Bye" של אן סינק, שהפך לוויראלי ברשתות החברתיות בעקבות השימוש בו בסצנת הפתיחה של הסרט. באותו שבוע ליציאת הסרט, אן סינק שינו את כותרת השיר הרשמי ביוטיוב ל:
"NSYNC - Bye Bye Bye (Official Video from Deadpool and Wolverine)".
הפצה

הסרט עלה לאקרנים בישראל ב-25 ביולי 2024 וב-ארצות הברית ב-26 ביולי 2024. במקור, התעתד הסרט לעלות לאקרנים ב-6 בספטמבר 2024, לפני שנדחה ל-8 בנובמבר 2024, ולאחר מכן ל-3 במאי בנוסף, הסרט הוא חלק מהשלב החמישי ביקום הקולנועי של מארוול.
ב-16 בפברואר 2024 יצא במהלך הסופרבול הטיזר הרשמי של הסרט, בו נראה חלק קטן מוולברין. ב-22 באפריל פורסם טריילר לסרט.
הפצה > בקופות

בספטמבר 2024, הסרט חצה את רף 600 מיליון דולר במכירות כרטיסים בצפון אמריקה, והוא אחד מ-16 הסרטים היחידים אי פעם שהגיעו להישג זה. הסרט הכניס נכון ל-1 בספטבר 2024 כ-603.8 מיליון דולר בצפון אמריקה ו-1.25 מיליארד דולר ברחבי העולם.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | פרטיטורה מקורית – סרט מדע בדיוני/פנטזיה | רוב סימונסן | מועמדות |  |
| פרס המוזיקה במדיה של הוליווד | 20 בנובמבר 2024 | פיקוח מוזיקלי - סרט | דייב ג'ורדן | זכייה |  |
| פרס המוזיקה במדיה של הוליווד | 20 בנובמבר 2024 | אלבום פסקול | Deadpool & Wolverine | זכייה |  |
| פרס גלובוס הזהב | 5 בינואר 2025 | הישג הבוקס-אופיס הקולנועי | "דדפול & וולברין" | מועמדות |  |
| פרס סאטורן | 2 בפברואר 2025 | סרט הפעולה/הרפתקה הטוב ביותר | "דדפול & וולברין" | זכייה |  |
| פרס סאטורן | 2 בפברואר 2025 | שחקן המשנה הטוב ביותר | יו ג'קמן | זכייה |  |
| פרס סאטורן | 2 בפברואר 2025 | הבמאי הטוב ביותר | שון לוי | מועמדות |  |
| פרס סאטורן | 2 בפברואר 2025 | התסריט הטוב ביותר | ראיין ריינולדס, רט ריס, פול ורניק, זב וולס ושון לוי | מועמדות |  |
| פרס סאטורן | 2 בפברואר 2025 | השחקן הראשי הטוב ביותר | ראיין ריינולדס | מועמדות |  |
| פרס סאטורן | 2 בפברואר 2025 | שחקנית המשנה הטובה ביותר | אמה קורין | מועמדות |  |
| פרס סאטורן | 2 בפברואר 2025 | עיצוב ההפקה הטוב ביותר | ריי צ'אן | מועמדות |  |
| פרס סאטורן | 2 בפברואר 2025 | עיצוב התלבושות הטוב ביותר | גראהם צ'רצ'יארד ומייז ס. רוביו | מועמדות |  |
| פרס סאטורן | 2 בפברואר 2025 | האפקטים המיוחדים הטובים ביותר | סוון גילברג, מתיו טוויפורד, וינסנט פאפיי ודומיניק טווהי | מועמדות |  |
ביאורים

↑  זהו היקום שבו מתרחשות עלילות היקום הקולנועי של מארוול
↑  בסוף אירועי הסרט "לוגאן"
↑  מסרטי "ארבעת המופלאים" ו-""ארבעת המופלאים: עלייתו של הגולש הכסוף"
↑  מהסרטים "דרדוויל" ו-"אלקטרה"
↑  מהסרטים "בלייד", "בלייד 2" ו-"בלייד: טריניטי"
↑  צ'נינג טייטום היה אמור לגלם את גמביט בסרט שהפקתו בוטלה. גמביט בגילומו של טיילור קיטש הופיע בסרט "אקס-מן המקור: וולברין"
↑  מהסרט "לוגאן"
↑  מהסרטים "אקס-מן 2 ו-"אקס-מן 3: המפלט האחרון"
↑  אזכור לסוף הסרט "הנוקמים"
יהודה בכרך

| --- | --- |
 לידה:  1775 ה'תקל"ה גלינדיץ, האימפריה הרוסית
 פטירה:  24 באפריל 1846 (בגיל 71 בערך) כ"ט בניסן ה'תר"ו סייני, האימפריה הרוסית
 מקום קבורה:  פולין סייני, פולין
 מקום פעילות:  סייני
 תקופת הפעילות:  ? – 24 באפריל 1846 
 השתייכות:  יהדות ליטא
 תחומי עיסוק:  רבנות, פרשנות התלמוד
 בני דורו:  רבי יצחק מוולוז'ין, הגאון מווילנה
 חיבוריו:  הגהות הגרי"ב 
 
רבי יהודה בכרך (ה'תקל"ה, 1775 - ליל שבת כ"ט בניסן ה'תר"ו, 24 באפריל 1846) היה רב ליטאי, רבה של סייני שבפלך סובאלק בליטא (כיום בצפון-מזרח פולין).
נודע בשל הגהותיו לתלמוד הבבלי שנדפסו בשלהי ש"ס וילנא ובכל מהדורות הש"ס המבוססות על מהדורה זו בשם נימוקי הגרי"ב והגהות הגרי"ב.
ביוגרפיה

נולד לרב יהושע השיל בכרך מגלינדיץ הסמוכה לאמדור, צאצא למשפחת רבי טוביה בכרך. אמו הייתה בתו של רבי חנוך הניך אב"ד קלווריה וזבלובדוב, מחבר "משפחת החנוכי" ובנו של הרב היסו"ד, מראשי קהילת יהודי וילנה. למד בישיבת וולוז'ין בתקופת כהונתו של רבי יצחק מוולוז'ין בראשות הישיבה.
בחר לכהן ברבנות העיירה סייני, הקטנה יחסית, בשל הזמן הרב יותר שהותירה לו עובדה זו ללימודיו.
נישא לרייזיל (תקל"ו, 1776 - כ"ג באייר תרכ"ג, 1863) בת הגביר ישראל בוריונר. לפי המסורת שירתה את הגאון מווילנה כשהתארח בבית הוריה בהיותה בת שש וזכתה לברכתו.
בכרך נפטר בסייני בליל שבת כ"ט בניסן ה'תר"ו, 24 באפריל 1846. לאחר פטירתו עברה אשתו להתגורר בסופוטקין בבית בתם רוחמה.
הגהותיו

הרב בכרך התפרסם בעיקר מהגהותיו לתלמוד הבבלי שנדפסו בשלהי ש"ס וילנא ובכל מהדורות הש"ס המבוססות על מהדורה זו, בשם נימוקי הגרי"ב והגהות הגרי"ב.
לפי עדות שמיעה שהביא הרב רפאל נתן נטע רבינוביץ במאמרו על הדפסת התלמוד היה ברשותו עותק של התלמוד בדפוס בנבנשתי שהיה בשימושו של הגאון מווילנה ועליו הגהות בכתב ידו שונות מאלו שנדפסו על דפי התלמוד כ"הגהות הגר"א" מאז דפוס וינה (תקס"ו-תקע"ו).
הגהותיו בשם דומה נדפסו על ספרי יסוד רבים מארון הספרים היהודי: ששה סדרי משנה, התלמוד הבבלי, משנה תורה לרמב"ם, שולחן ערוך (אורח חיים ויורה דעה) ותורת חטאת לרמ"א.
משפחתו > בניו

בנו, הרב משה בכרך, נישא לשיינא בת רבי יעקב משצ'וצ'ין בפולין. בנם היה החוקר התורני ר' יעקב בכרך הידוע בשל סדרת "מאמרי יעקב הבכרכי" והגהותיו על ארבעה טורים.
בנו, הרב חנוך העניך בכרך, מהעיר סובאלק. התפרסם כתלמיד חכם, חלק מחידושיו נדפסו בספרי בני דורו. נפטר בגרודנו בחודש ניסן תרכ"ג, כשבא לעיר לרגל נישואי בנו יצחק אייזיק.
בתו, רוחמה, התגוררה בסופוטקין כנראה נישאה לרב חיים שלמה קלצקי (קאלעטסקי) מבריסק.
נכדה, רבי יהודה קלצקי.
הערות שוליים

↑  במפעל הביבליוגרפיה העברית נרשם בטעות 25 באפריל לפי פרט התאריך העברי.
↑  ר"נ רבינוביץ, מאמר על הדפסת התלמוד מהדורת א"מ הברמן, ירושלים תשכ"ה, עמ' קכט.
| --- | --- |
בקרת זהויות :  NLI: 987007304452905171  LCCN: n2019003863  VIAF: 97186149   WorldCat (עם VIAF): 97186149
אריאל שרון

אריאל (אריק) שרון (26 בפברואר 1928, ה' באדר ה'תרפ"ח – 11 בינואר 2014, י' בשבט ה'תשע"ד) היה ראש ממשלת ישראל ה-11 בין השנים 2001–2006, שר בממשלות ישראל, חבר הכנסת מטעם סיעת הליכוד, מייסד ויושב ראש מפלגת קדימה. לפני כניסתו לחיים הפוליטיים היה שרון מפקד חטיבת הצנחנים, מקים יחידה 101 ונודע בפעולות התגמול שעליהן פיקד וכמי שהכריע את הטרור ברצועת עזה בתחילת שנות ה-70 כאלוף פיקוד הדרום. במלחמת יום הכיפורים חצה עם אוגדתו את תעלת סואץ והביא למפנה העיקרי בחזית הדרום.
היה ממייסדי מפלגת הליכוד, שחרתה על דגלה את חזון ארץ ישראל השלמה. במשך שלושים שנות פעילותו הפוליטית בלט בגישתו התקיפה כלפי טרור ובתמיכתו במפעל ההתנחלויות ואף כונה "אבי ההתנחלויות". כשר הביטחון הוביל את צה"ל למלחמת לבנון הראשונה ונמצא אחראי לטבח סברה ושתילה. כראש הממשלה הוביל במרץ 2002 את ישראל למבצע חומת מגן, ובשנים 2003–2005 הכריז והוביל את ביצוע תוכנית ההתנתקות - במסגרתה פונו כל ההתנחלויות מרצועת עזה וכן ארבע התנחלויות בצפון השומרון. לאחר ביצוע תוכנית ההתנתקות פרש מהליכוד והקים את מפלגת קדימה.
ביוגרפיה > הוריו

שרון נולד וגדל בכפר מל"ל בשם אריאל שיינרמן, בנם של וְיֶרָה (דבורה) לבית שניאורוב וסמואיל (שמואל) שיינרמן, אגרונום. סבו מצד אביו, מרדכי שיינרמן, היה ממנהיגי התנועה הציונית בעיר ברסט ליטובסק והשתתף בקונגרס הציוני. מרדכי עלה לארץ עם משפחתו ב-1910 והתיישב במושבה רחובות למשך שנתיים, עד אשר התנאים הקשים הובילו אותו לשוב עם משפחתו חזרה לאימפריה הרוסית. בן דודו של סבו, יחיאל מיכל פוחצ'בסקי, היה איש העלייה הראשונה, מראשוני המושבה ראשון לציון.
אביו של שרון, יליד ברסט ליטובסק, פגש באמו, ילידת מוהילב, בזמן ששניהם ברחו לגאורגיה בשל מלחמת העולם הראשונה. שם התחתנו ועלו לארץ ישראל בשנת 1920 בעקבות פלישת הצבא האדום לגאורגיה. לימודי הרפואה של ורה נקטעו בעקבות הבריחה מגאורגיה ובמשך שנים רבות התייסרה על כך ונהגה להתבודד. המשפחה התיישבה בכפר מל"ל, שבאותה עת היה מושב עובדים בשנים הראשונות להקמתו בידי קרן קיימת לישראל ומבודד יחסית לאזור. בין משפחת שיינרמן לכלל הכפר שררה איבה במשך שנים רבות, בעקבות עמדותיו הליברליות של אב המשפחה סמואיל.
ביוגרפיה > ילדותו

אריאל שיינרמן נולד ב-1928 בכפר מל"ל. דיתה, אחותו היחידה, עברה בבגרותה להתגורר בברוקלין, ארצות הברית. בבית המשפחה דיברו רוסית ובבגרותו הבין שרון את השפה ויכל לשוחח בה באופן בסיסי. יחסי משפחת שיינרמן עם שכניהם החריפו בעקבות פרשת רצח ארלוזורוב ב-1933, כאשר סמואיל סירב להכיר בהאשמות כי יהודים רוויזיוניסטים היו אלו שרצחו את ארלוזורוב. יריבות כלכלית הוסיפה להגדלת האיבה.
בילדותו למד אריק בבית הספר היסודי המחוזי בכפר מל"ל ונחשב ל"תלמיד בינוני". כבר בגיל שמונה סייע להוריו לאחר הלימודים בעבודות פיזיות בשדה ובפרדס המשפחתי. הוא סייע אף בשמירה על הפרדס מפני גנבים. בגיל עשר הצטרף לקבוצת "השדה" בתנועת הנוער העובד, כעוזרו של המדריך יוסף גולומב. לימודיו בגימנסיה גאולה בתל אביב יחד עם אחותו היו בגדר מהפך חברתי שכן רוב תלמידי הגימנסיה גרו בחברה העירונית ולא הכירו את אורחות החיים הכפריים. המצב הביטחוני היה תחום עניין משותף מרכזי שאריק מצא עם חבריו לכיתה, תחום שעם הזמן הוא ייחס לו חשיבות רבה יותר ויותר, במיוחד לנוכח מאורעות תרצ"ו ומלחמת העולם השנייה (במהלך המלחמה הפציץ חיל האוויר האיטלקי את תל אביב וחיפה). אריק הצטרף לגדנ"ע והצטיין ביכולתו הפיזית. בהמשך השלים קורס מדריכים.
ביוגרפיה > פעילותו הצבאית

| --- | --- |

אלוף-משנה אריאל שרון כראש מטה פיקוד הצפון, 1964
 מדינה:  פלשתינה (א"י), ישראל 
 בן או בת זוג:  מרגלית שרון (1953–2 במאי 1962) לילי שרון (1963–25 במרץ 2000) 
 צאצאים:  עמרי שרון, גלעד שרון 
 מספר צאצאים:  3 
 השתייכות:   ההגנה    צבא הגנה לישראל
 תקופת הפעילות:  1945–1973 (כ־28 שנים)
 דרגה:    אלוף
 תפקידים בשירות
 מפקד סיירת גולני  קצין מודיעין של פיקוד המרכז  קצין מודיעין של פיקוד הצפון  מקים ומפקד יחידה 101  מפקד גדוד הצנחנים 890  מפקד חטיבת הצנחנים  מפקד חטיבה 11  מפקד חטיבה 60  מפקד אוגדה 38 במלחמת ששת הימים  ראש מחלקת ההדרכה  אלוף פיקוד הדרום  מפקד אוגדה 143 במלחמת יום הכיפורים
 פעולות ומבצעים
   מלחמת העצמאות   מבצע קדש   מלחמת ששת הימים   מלחמת ההתשה   מלחמת יום הכיפורים
 עיטורים
 דוקטור לשם כבוד מאוניברסיטת בר-אילן